
12 DR.31.3.2006 

 

(i) membasmi kemiskinan supaya tidak ada rakyat yang 
ditinggalkan dari arus pembangunan dan dengan itu, 
memperkukuh landasan sosioekonomi negara, agar ekonomi 
nasional dapat terus dibangunkan secara mapan;   

(ii) menjana arus pembangunan yang lebih seimbang terutamanya 
di kawasan yang kurang mengalami pembangunan dan 
seterusnya membuka lebih banyak peluang penyertaan dalam 
ekonomi negara; dan   

(iii) memastikan bahawa manfaat daripada pembangunan ekonomi 
dapat dinikmati oleh rakyat secara adil dan saksama.   

Tuan Yang di-Pertua, usaha untuk membasmi kemiskinan tanpa mengira kaum, 
kawasan wilayah mahupun negeri, perlu ditingkatkan. Pembasmian kemiskinan wajib 
dijadikan sasaran utama dalam usaha besar menangani ketidakseimbangan pencapaian 
sosioekonomi negara demi memastikan bahawa nasib warga terbela. Landasan 
sosioekonomi negara kukuh, perpaduan dan kestabilan negara dikekalkan dan ekonomi 
negara terus dibangunkan.   

Bagi melaksanakan program pembasmian kemiskinan dengan lebih berkesan, kita harus 

tahu secara tepat dan terperinci, siapa dan di mana sasaran kemiskinan di negara ini.  Untuk 

menambah baik proses sasaran, kerajaan telah mengkaji semula ukuran Pendapatan Garis 

Kemiskinan (PGK). Banyak perubahan telah berlaku dari segi struktur harga, corak perbelanjaan dan 

taraf hidup rakyat sejak tahun 1997, apabila PGK diperkenalkan buat pertama kalinya. Di samping 
membolehkan maklumat mengenai kemiskinan yang lebih tepat diperoleh, PGK yang baru 
akan membantu meringankan beban golongan yang nyata miskin, tetapi tidak dikategorikan 
miskin di bawah PGK lama.  Contohnya, golongan miskin di bandar.  

Berdasarkan PGK baru, kadar kemiskinan dalam negara berada di tahap 5.7% 
dan miskin tegar berada di tahap 1.2 peratus pada tahun 2004.  Kerajaan menetapkan 
sasaran untuk mengurangkan kadar kemiskinan keseluruhan kepada 2.8 peratus dan 
membasmi sepenuhnya kemiskinan tegar menjelang tahun 2010.   

Program membasmi kemiskinan akan memberi tumpuan kepada usaha bina upaya 
di kalangan golongan miskin dengan menambah baik akses kepada pendidikan dan 
kemahiran, mempunyai nilai positif serta membina keyakinan dan motivasi diri. Ini bertujuan 
menggalakkan penyertaan golongan berpendapatan rendah secara aktif dalam aktiviti 
ekonomi.  Bagi menyokong penyertaan golongan miskin di dalam arus ekonomi perdana, 
akses kepada kemudahan pembiayaan akan dipertingkatkan dan prasarana lebih baik akan 
disediakan.   

Program khusus akan dilaksanakan bagi menangani kemiskinan di kawasan luar 
bandar dan bandar di kalangan bumiputera di Sabah dan Sarawak serta masyarakat Orang 
Asli. Walau bagaimanapun, menyedari hakikat bahawa masih ada golongan yang tidak 
berdaya untuk menyertai aktiviti ekonomi secara terus, kerajaan tetap akan memberi 
bantuan.  Bantuan kewangan secara terus kepada golongan warga emas dan golongan 
kurang daya serta daif.   

Tuan Yang di-Pertua, dalam tempoh Rancangan Malaysia Kelapan, walaupun 
pendapatan isi rumah purata meningkat, jurang pendapatan keseluruhan dan antara 
kawasan bandar dengan luar bandar terus melebar. Usaha bersepadu perlu dilaksanakan 
ke arah mencapai prioriti pendapatan dan merapatkan jurang pendapatan. Kita menetapkan 
beberapa sasaran bagi mencerminkan komitmen kerajaan.  

Untuk menangani isu ini, jurang pendapatan antara bumiputera dengan etnik Cina 
akan dikurangkan daripada nisbah 1:1.64 pada tahun 2004.  Kepada nisbah 1:1.50 pada 
tahun 2010 dan antara bumiputera dengan etnik India daripada nisbah 1:1.27 pada tahun 
2004 kepada nisbah 1:1.5 pada tahun 2010.  Nisbah pendapatan antara luar bandar 
dengan bandar akan dikurangkan daripada 1 kepada 2.11 pada tahun 2004, kepada 1 
kepada 2 pada tahun 2010.  Kerajaan juga menetapkan sasaran untuk meningkatkan 
peratusan pendapatan isi rumah kumpulan penduduk 40 peratus terendah.   



(i) membasmi kemiskinan supaya tidak ada rakyat yang ditinggalkan dari arus pembangunan dan dengan itu, memperkukuh landasan sosioekonomi negara, agar ekonomi nasional dapat terus dibangunkan secara mapan; (ii) menjana arus pembangunan yang lebih seimbang terutamanya di kawasan yang kurang mengalami pembangunan dan seterusnya membuka lebih banyak peluang penyertaan dalam ekonomi negara; dan. (iii) memastikan bahawa manfaat daripada pembangunan ekonomi dapat dinikmati oleh rakyat secara adil dan saksama. Tuan Yang di-Pertua, usaha untuk membasmi kemiskinan tanpa mengira kaum, kawasan wilayah mahupun negeri, perlu ditingkatkan. Pembasmian kemiskinan wajib dijadikan sasaran utama dalam usaha besar menangani ketidakseimbangan pencapaian sosioekonomi negara demi memastikan bahawa nasib warga terbela. Landasan sosioekonomi negara kukuh, perpaduan dan kestabilan negara dikekalkan dan ekonomi negara terus dibangunkan. Bagi melaksanakan program pembasmian kemiskinan dengan lebih berkesan, kita harus. tahu secara tepat dan terperinci, siapa dan di mana sasaran kemiskinan di negara ini. Untuk. menambah baik proses sasaran, kerajaan telah mengkaji semula ukuran Pendapatan Garis. Kemiskinan (PGK). Banyak perubahan telah berlaku dari segi struktur harga, corak perbelanjaan dan. taraf hidup rakyat sejak tahun 1997, apabila PGK diperkenalkan buat pertama kalinya. Di samping membolehkan maklumat mengenai kemiskinan yang lebih tepat diperoleh, PGK yang baru akan membantu meringankan beban golongan yang nyata miskin, tetapi tidak dikategorikan miskin di bawah PGK lama. Contohnya, golongan miskin di bandar. Berdasarkan PGK baru, kadar kemiskinan dalam negara berada di tahap 5.7% dan miskin tegar berada di tahap 1.2 peratus pada tahun 2004. Kerajaan menetapkan sasaran untuk mengurangkan kadar kemiskinan keseluruhan kepada 2.8 peratus dan membasmi sepenuhnya kemiskinan tegar menjelang tahun 2010. Program membasmi kemiskinan akan memberi tumpuan kepada usaha bina upaya di kalangan golongan miskin dengan menambah baik akses kepada pendidikan dan kemahiran, mempunyai nilai positif serta membina keyakinan dan motivasi diri. Ini bertujuan menggalakkan penyertaan golongan berpendapatan rendah secara aktif dalam aktiviti ekonomi. Bagi menyokong penyertaan golongan miskin di dalam arus ekonomi perdana, akses kepada kemudahan pembiayaan akan dipertingkatkan dan prasarana lebih baik akan disediakan. Program khusus akan dilaksanakan bagi menangani kemiskinan di kawasan luar bandar dan bandar di kalangan bumiputera di Sabah dan Sarawak serta masyarakat Orang Asli. Walau bagaimanapun, menyedari hakikat bahawa masih ada golongan yang tidak berdaya untuk menyertai aktiviti ekonomi secara terus, kerajaan tetap akan memberi bantuan. Bantuan kewangan secara terus kepada golongan warga emas dan golongan kurang daya serta daif. Tuan Yang di-Pertua, dalam tempoh Rancangan Malaysia Kelapan, walaupun pendapatan isi rumah purata meningkat, jurang pendapatan keseluruhan dan antara kawasan bandar dengan luar bandar terus melebar. Usaha bersepadu perlu dilaksanakan ke arah mencapai prioriti pendapatan dan merapatkan jurang pendapatan. Kita menetapkan beberapa sasaran bagi mencerminkan komitmen kerajaan. Untuk menangani isu ini, jurang pendapatan antara bumiputera dengan etnik Cina akan dikurangkan daripada nisbah 1:1.64 pada tahun 2004. Kepada nisbah 1:1.50 pada tahun 2010 dan antara bumiputera dengan etnik India daripada nisbah 1:1.27 pada tahun 2004 kepada nisbah 1:1.5 pada tahun 2010. Nisbah pendapatan antara luar bandar dengan bandar akan dikurangkan daripada 1 kepada 2.11 pada tahun 2004, kepada 1 kepada 2 pada tahun 2010. Kerajaan juga menetapkan sasaran untuk meningkatkan peratusan pendapatan isi rumah kumpulan penduduk 40 peratus terendah.